— Усё сваё жыццё я працую з моладдзю. Сучаснае пакаленне іншае, больш прагматычнае. Маладым людзям хочацца мець усё і адразу. Яны імкнуцца быць запатрабаванымі, пачутымі. Яны іншыя, чым наша пакаленне, але не значыць — горшыя. З боку дзяржавы аказваецца падтрымка маладым сем’ям, таленавітай моладзі, на ўсіх узроўнях рэалізуецца дзяржаўная маладзёжная палітыка. І разам з тым не можа не турбаваць уплыў на нашу моладзь шкодных звычак. Мы павінны засцерагчы падрастаючае пакаленне ад тытунёвай, алкагольнай, наркатычнай залежнасці. Для гэтага неабходна штодзённая, зладжаная, найперш прафілактычная праца ўсёй грамад­скасці, сям’і, устаноў адукацыі, права­ахоўных органаў, устаноў аховы здароўя. Не меншае зло — забру­джаная насіллем, жорсткасцю, бездухоўнасцю інтэрнэт-прастора. Трэба фарміраваць у дзяцей, маладых людзей інфармацыйную культуру, вучыць жыць у грамадстве, выхоўваць культуру паводзін. Вучыць любіць свой горад, чыс­ты, прыгожы, утульны, фестывальны, каб наступныя пакаленні ганарыліся ім і з годнасцю маглі сказаць — я з Віцебска!